cyanic-selkie/wikianc huggingface dataset:
எட்வார்ட்சு நோய்த்தொகை
வெளி இணைப்புகள்
பகுப்பு:நிகரிணைக் குறுமவக முப்படி நோய்கள் பகுப்பு:இதயம் தாக்கும் நோய்த்தொகைகள் பகுப்பு:அருகிய நோய்த்தொகைகள் பகுப்பு:நோய்த்தொகைகள்
கால்சியம் பெர்மாங்கனேட்டு
கால்சியம் பெர்மாங்கனேட்டு (Calcium permanganate) என்பது Ca(MnO4)2  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். கால்சியம் உலோகம் மற்றும் இரண்டு பெர்மாங்கனேட்டு அயனிகள் சேர்ந்து இச்சேர்மம் உருவாகிறது. வலிமையான ஆக்சிசனேற்றியாகச் செயல்படும் இச்சேர்மம் காற்றில் எரியாது ஆனால் எரியும் பொருளின் எரிதலைத் தூண்டுகிறது, எரியும் பொருள் எரிந்து முடிந்தவுடன் இறுதியாக நிற்கும் கலவை வெடிக்க நேரிடலாம். எரியக்கூடிய நீர்மங்கள் கால்சியம் பெர்மாங்கனேட்டுடன் தொடர்பு கொள்ள நேர்ந்தால் உடனடியாக தீப்பிடிக்க நேரிடும். கந்தக அமிலத்துடன் தீப்பற்றலும் பென்சீன், கார்பன் டை சல்பைடு, இரு எத்தில் ஈதர், எத்தில் ஆல்ககால் பெட்ரோலியம் அல்லது இதர கரிமப் பொருட்களுடன் தொடர்பால் வெடித்தலும் நிகழும். இவ்வாறே அசிட்டிக் அமிலம் அல்லது அசிட்டிக் நீரிலியுடன் சேர்க்கப்படும் போது குளிரூட்டப்படாவிட்டால் வெடித்தல் ஏற்படும்.
பொட்டாசியம் பெர்மாங்கனேட்டுடன் கால்சியம் குளோரைடு அல்லது அலுமினியம் பெர்மாங்கனேட்டுடன் கால்சியம் ஆக்சைடு வினைபுரிவதால் கால்சியம் பெர்மாங்கனேட்டு உண்டாகிறது.
பயன்கள்
பற்களின் வெண்மைக்கு உதவுவதாக நம்பப்படுகிறது.
மலேசிய ஐக்கிய மக்கள் கட்சி
பெர்சத்து அல்லது பிபிபீஏம் எனும் மலேசிய ஐக்கிய மக்கள் கட்சி; (மலாய்: Parti Pribumi Bersatu Malaysia (BERSATU அல்லது PPBM); ஆங்கிலம்: Malaysian United Indigenous Party; சீனம்:土著团结党; ஜாவி: ڤرتي ڤريبومي برساتو مليسيا ); என்பது மலேசியாவில் ஓர் அரசியல் கட்சியாகும். இந்தக் கட்சியின் தலைவராக முகிதீன் யாசின் இருக்கிறார்.
பாக்காத்தான் ஹரப்பான் தலைமையிலான அரசாங்கம் சரிந்த பின்னர், பெரிக்காத்தான் நேசனல் கூட்டணி (Perikatan Nasional); மற்றும் பாரிசான் நேசனல் கூட்டணியில் (Barisan Nasional) இது ஒரு முக்கியமான கட்சியாகும்.
பொது
14 ஜனவரி 2017-இல், சங்கப் பதிவாளரால் (Registrar of Societies), பெர்சத்து கட்சி அங்கீகரிக்கப்பட்டு பதிவு செய்யப்பட்டது. மற்றும் பெர்சத்து சின்னத்தைப் பயன்படுத்துவதற்கு மலேசிய தேர்தல் ஆணையம் (Malaysian Election Commission) அங்கீகரித்தது.
மே 2020 முதல் ஆகஸ்டு 2021 வரை பிரதமர் பதவியையும், அமைச்சரவையில் பெரும்பான்மையான பதவிகளையும் கட்சி தக்க வைத்து இருந்தது.
பூமிபுத்ரா உறுப்பினர்கள்
இந்தக் கட்சியின் நிறுவன உறுப்பினர்கள்; ஐக்கிய மலாய் தேசிய அமைப்பான (அம்னோ) மற்றும் பாரிசான் நேசனல் கூட்டணியின் கிளர்ச்சிக் குழுவான காபுங்கான் கெத்துவா சாவாங்கான் (Gabungan Ketua Cawangan Malaysia) கட்சிகளைச் சேர்ந்தவர்கள் ஆகும்.
பூமிபுத்ராக்கள் மட்டுமே இந்தக் கட்சியில் முழு உறுப்பினர்களாக முடியும். பூமிபுத்ரா அல்லாதவர்கள் கட்சியில் இணை உறுப்பினர்களாகச் சேரலாம். இருப்பினும் அவர்களுக்கு வாக்களிக்கவும் மற்றும் கட்சித் தேர்தல்களில் போட்டியிடவும் தகுதி இல்லை.
மேற்கோள்கள்
பகுப்பு:மலேசிய அரசியல் கட்சிகள்
புயி
புயி (Puyi) (7 பிப்ரவரி 1906 - 17 அக்டோபர் 1967) என்பவர் சீனாவின் கடைசி ஏகாதிபத்திய வம்சமான சிங் அரச வம்சத்தின் பன்னிரண்டாவது மற்றும் இறுதிப் பேரரசர் ஆவார். இரண்டு வயதில், இவர் சீனாவின் பேரரசரராக குடிசூட்டப்பட்டார். 1908 முதல் மங்கோலியாவில் கெவ் யோஸ் கான் 1911 புரட்சிக்குப் பின்னர், 1912 பிப்ரவரி 12 அன்று கட்டாயமாக பதவி விலகும் வரை, இவர் தடுக்கப்பட்ட நகரின் அரண்மனையில் தங்கியிருந்து ஒரு பகட்டான வாழ்க்கை முறையைத் தொடர்ந்தார்.
1917 சூலை 1 முதல் சூலை 12 வரை தளபதி சாங் சூன் என்பவர் சிலகாலம் இவரை பேரரசராக அரியணையில் அமர்த்தினார். இவருக்கு பேரரசி வான்ரோங் என்பவருடன் 1922 இல் முதல் திருமணம் இருந்தது. 1924 ஆம் ஆண்டில், இவர் அரண்மனையிலிருந்து வெளியேற்றப்பட்டு, தியான்சினில் தஞ்சமடைந்தார். அங்கு இவர் சீனாவை ஆக்கிரமிக்க போராடும் போர்வீரர்களுடனும், சீனா மீது கட்டுப்பாட்டை ஏற்படுத்த நீண்டகாலமாக விரும்பிய சப்பானியர்களையும் அரசவையில் சேர்க்கத் தொடங்கினார். 1932 ஆம் ஆண்டில், மஞ்சூரியா மீதான சப்பானிய படையெடுப்பிற்குப் பிறகு, மஞ்சுகுவோவின் கைப்பாவை மாநிலம் ஒன்று சப்பானால் நிறுவப்பட்டது. மேலும் இவர் தத்தோங் ( தா-துங் ) என்ற சகாப்தப் பெயரைப் பயன்படுத்தி புதிய மாநிலத்தின் " பேரரசர் " ஆகத் தேர்ந்தெடுக்கப்பட்டார்.
1934 ஆம் ஆண்டில், இவர் மஞ்சுகுவோவின் காங்டே பேரரசர் (அல்லது காங்-தே பேரரசர் ) என்று அறிவிக்கப்பட்டு 1945 இல் இரண்டாம் சீன-சப்பானியப் போர் முடியும் வரை "ஆட்சி செய்தார்". சக்கரவர்த்தியாக இந்த மூன்றாவது நிலை இவரை சப்பானின் கைப்பாவையாகக் கண்டது; அடிமைத்தனத்தை சட்டப்பூர்வமாக்குவது உட்பட சப்பானியர்கள் இவருக்கு வழங்கிய பெரும்பாலான கட்டளைகளில் இவர் கையெழுத்திட்டார். இந்த காலகட்டத்தில், இவர் பெரும்பாலும் மஞ்சுகோ பேரரசின் அரண்மனையில் வசிக்க ஆரம்பித்தார். அங்கு இவர் தனது ஊழியர்களை அடிக்கடி அடித்து வந்தார். இவரது முதல் மனைவியின் அபின் போதை இந்த ஆண்டுகளில் அவளை உட்கொண்டது. சப்பானின் வீழ்ச்சியுடனும், மஞ்சுகுவோவும், 1945 இல், இவர் தலைநகரை விட்டு வெளியேறி, இறுதியில் சோவியத் ஒன்றியத்தால் கைப்பற்றப்பட்டார்; 1949 இல் நிறுவப்பட்ட பின்னர் இவர் சீன மக்கள் குடியரசிடம் ஒப்படைக்கப்பட்டார்.
ஹெய்டர் அலியேவ் கலாச்சார மையம்
ஹெய்டர் அலியேவ் கலாச்சார மையம்  (Heydar Aliyev Center) என்பது 619000 sqft  அசர்பைஜான் நாட்டின் தலைநகரான பக்கூவில் உள்ள ஒரு கலாச்சார மைய கட்டிடம் ஆகும். இதை  உலகப் புகழ்பெற்ற ஈராக்-பிரித்தானிய பெண் கட்டிடக் கலைஞரான ஷாகா முகமது ஹதித் வடிவமைத்தார். மேலும் இந்தக் கட்டிடமானது அதன் தனித்துவமான கட்டிடக்கலையானது பாயும் அலைபோல வளைந்த வடிவமைப்பில் அமைந்துள்ளது. இந்தக் கட்டடத்துக்கு சோவியத் அசர்பைஜானின் முதல் செயலாளராக 1969 முதல் 1982வரை இருந்தவரும், அசர்பைஜான் குடியரசின் அதிபராக 1993 முதல் 2003வரை இருந்தவரான ஹெய்டார் அலியேவைக் கவுரவிக்கும் வகையில் அவரின் பெயர் வைக்கப்பட்டுள்ளது.
வடிவமைப்பு
இடது|thumb|210x210px|2012 ஆண்டு அஞ்சல் தலையில் இடம்பிடித்த ஹெய்டர் அலியேவ் கலாச்சார மையம். இடது|thumb|300x300px|கலையரங்கம் இந்த மையமானது ஒரு மாநாட்டு மண்டபம், ஒரு காணும் அரங்கம், ஒரு அருங்காட்சியகம், நூலகம் ஆகியவற்றைக் கொண்டுள்ளது. எதிர்காலத்தைக் கருத்தில் கொண்டு கட்டப்பட்டுள்ள இந்தக் கட்டிடம் அந்நாட்டின் கலாச்சாரம், பண்பாட்டு நிகழ்ச்சிகளை நடத்தும் இடமாக உள்ளது. இது நகரத்தின் மையப் பகுதிக்கு அருகில் உள்ளது. இது பக்கூ நகரின் மறுவளர்சியில் முதன்மையான இடத்தை வகிக்கிறது.
ஹெய்டார் அலியேவ் மையத்தின் வெளிப்புற, உட்புற கட்டமைப்பானது அழகான வளைவுகளையும், மடிப்புகளையும் கொண்டுள்ளது.
ஹெய்டர் அலியேவ் கலாச்சார மையமானது அதிகாரப்பூர்வமான திரப்பு விழா நடந்த 2012 மே 10 அன்று அஜர்பைஜானின் தற்போதைய ஜனாதிபதியான இல்லம் அலியெவ் திறந்து வைத்தார்.
ஹெய்டர் அலியேவ் கலாச்சார மையக் கட்டிடமானது   அதன் புதுமையான மற்றும் வெட்டு விளிம்பு வடிவமைப்பு காரணமாக  பக்கூ நகரின் ஒரு நவீன அடையாளமாகவும், சர்வதேச அளவில் அங்கீகரிக்கப்பட்ட கட்டிடக்கலைப் பணியாகவும் அங்கீகரிக்கப்பட்டுள்ளது. எட்டு மாடிகளைக் கொண்ட இந்தக் கட்டிடத்தில் அஜர்பைஜான் பண்பாட்டை விளக்கும் அருங்காட்சியகம், நூலகம், ஒரே நேரத்தில் ஆயிரம் பேர் அமர்ந்து பார்க்கக்கூடிய அரங்கம், உணவு விடுதி, அஜர்பைஜான் மொழியில் துறை, பல்வேறு நிகழ்ச்சிகளுக்காக நடத்துவதற்கான அரங்குகள், நீச்சல் குளம் ஆகியவை இந்த அரங்கத்தில் அமைக்கப்பட்டுள்ளன. இந்தக் கட்டிடமானது 2013 ஆம் ஆண்டு உலக கட்டிடக்கலை திருவிழா மற்றும் பைனியல் இன்சைட் திருவிழா ஆகிய இரு விழாக்களிலும் விருதுக்கு பரிந்துரைக்கப்பட்டது.
2007 ஆம் ஆண்டில், ஒரு போட்டி நடத்தப்பட்டதன் பிறகு, மையத்தின்  வடிவமைப்பாளராக முகமது ஹதித் நியமிக்கப்பட்டார். லண்டன் டிசைன் மியூசியம் சார்பில் 2014ஆம் ஆண்டுக்கான சிறந்த கட்டிடம் என்ற விருதைப் பெற்றது. கட்டிடத் துறையின் நோபல் என அழைக்கப்படும் பிரிட்ஸ்கெர் கட்டிடக்கலை விருது பெற்ற முதல் பெண் இவர்தன்.
வெளி இணைப்புகள்
பகுப்பு:அசர்பைஜான்
கிறிஸ்டோபர் பாலோனி
கிறிஸ்டோபர் ஜேம்ஸ் பாலோனி (Christopher James Paolini) ஒரு அமெரிக்க எழுத்தாளர். இவர் நவம்பர் 17,1986 அன்று லாஸ் ஏஞ்சல்ஸ், கலிபோர்னியா, அமெரிக்கா பிறந்தார். இவர் மரபுவழி சுழற்சி (Inheritance Cycle) என்ற புதினத் தொடர்கதைகளின் ஆசிரியர். இந்த தொடரில் வரும் புதினங்கள் எரகன் (Eragon), எல்டஸ்ட் (Eldest), பிரிஸிங்கர் (Brisingr) மற்றும் மரபுவழி (Inheritance) ஆகியவையாகும். இவர் பாரடைஸ் வேலி, மோடோனாவில் வசிக்கிறார். இங்கு தான் அவருடைய முதல் புதினமும் எழுதினார்.
ஆரம்ப வாழ்க்கை
பாலோனி அமெரிக்க கலிபோர்னியா மாநிலத்தில் பிறந்தார். பாரடைஸ் வேலி, மோடோனாவில் வளர்ந்தார். இவரது குடும்ப உறுப்பினர்கள், பெற்றோர் கென்னத் பாலோனி மற்றும் தாலிதா பாலோனி மற்றும் ஒரு இளைய சகோதரி ஏஞ்சலா பாலோனி. பாலோனி தனது 15 வது வயதில் உயர்நிலைப் பள்ளிப் படிப்பை, அமெரிக்காவில் அனுமதிக்கப்பட்ட தொலை தூர கல்வி, லென்சிங், இலினாய்ஸ் -இல் படித்து முடித்தார்.
சிறப்புகள்
பாலோனியின் புத்தகங்கள், நியூயார்க் டைம்ஸ், USA Today மற்றும் பதிப்பாளர்களின் வார இதழ் ஆகியவற்றின் சிறந்த விற்பனையாகும் புத்தகங்கள் பட்டியலில் முதலிடம் பிடித்தது.
சிறப்பாக விற்பனையாகும் புத்தகத்தின் மிக இளய வயது எழுத்தாளர் என்ற கின்னஸ் சாதனையாளர் அங்கிகாரம் சனவரி 5, 2011 ஆம் ஆண்டில் கிடைத்தது.
மேற்கோள்கள்
பகுப்பு:வாழும் நபர்கள் பகுப்பு:1986 பிறப்புகள் பகுப்பு:அமெரிக்க எழுத்தாளர்கள் பகுப்பு:1983 பிறப்புகள்
மெர்வ் முற்றுகை (1221)
மெர்வ் முற்றுகை (Siege of Merv) என்பது 1221ஆம் ஆண்டின் ஏப்ரல் மாதத்தில் நடைபெற்ற ஒரு முற்றுகையாகும். குவாரசமிய பேரரசை மங்கோலியர்கள் வென்ற போது இது நடைபெற்றது. 1219இல் மங்கோலியப் பேரரசின் மன்னரான செங்கிஸ் கான், ஷா இரண்டாம் முகம்மதுவால் ஆட்சி செய்யப்பட்ட குவாரசமியப் பேரரசு மீது படையெடுத்தார். தன்னுடைய முக்கியமான நகரங்களை தனித்தனியாக தற்காத்துக்கொள்ள ஷா முடிவெடுத்திருந்தார். பல்வேறு கோட்டை காவல் படையினராக தன்னுடைய ராணுவத்தை நிலை நிறுத்த அவர் முடிவெடுத்திருந்தார். குவாரசமிய பேரரசின் இதயப்பகுதியான குராசானுக்குள் ஒரு பட்டணத்தில் இருந்து மாற்றொரு பட்டணமாக முற்றுகையிட்டு மங்கோலியர்கள் போரை நடத்தினர்.
விரிவான குவாரசமியப் பேரரசின் ஒரு பகுதியாக இருந்த குராசானின் கற்றல், வணிக மற்றும் கலாச்சாரத்தின் ஒரு முக்கியமான மையமாக மெர்வ் நகரமானது திகழ்ந்தது. வடக்கில் பேரரசின் முந்தைய ஏகாதிபத்திய தலைநகரான குர்கஞ்சை அழித்ததற்கு பிறகு செங்கிஸ் கானின் கடைசி மகன் டொலுயால் தலைமை தாங்கப்பட்ட 30,000 - 50,000 வீரர்களைக் கொண்டதாக மதிப்பிடப்பட்டுள்ள ஒரு மங்கோலிய படையானது காராகும் பாலைவனத்தைக் கடந்தது. பல அக்கால வரலாற்றாளர்களின் கூற்றுப்படி மெர்வின் தற்காப்பாளர்கள் மங்கோலியர்களிடம் 7 - 10 நாட்களுக்குள்ளாகவே சரணடைந்தனர்.
பேரரசின் முற்றுகையிடப்பட்ட பிற பட்டணங்களில் இருந்து தப்பித்து வந்த அகதிகள் உள்ளிட்ட மெர்வின் ஒட்டு மொத்த மக்களும் கொல்லப்பட்டனர் என வரலாற்று நூல்கள் குறிப்பிடுகின்றன. மங்கோலியர்கள் 7 இலட்சம் பேரைக் கொன்றனர் என்று குறிப்பிடப்படுகிறது. அதே நேரத்தில், பாரசீக வரலாற்றாளரான சுவய்னி இந்த எண்ணிக்கையை 13 இலட்சம் என்று குறிப்பிடுகிறார். உலக வரலாற்றில் ஒரு நகரம் மிகவும் குருதி தோய்ந்த முறையில் பிடிக்கப்பட்ட நிகழ்வுகளில் ஒன்றாக இது கருதப்படுகிறது.
மேற்கோள்கள்
பகுப்பு:மங்கோலியப் பேரரசின் முற்றுகைகள் பகுப்பு:Coordinates on Wikidata
லில் வெய்ன்
லில் வெய்ன் (Lil' Wayne) என்று அழைக்கப்பட்ட டிவெய்ன் மைக்கல் கார்டர் ஜூனியர் (Dwayne Michael Carter, Jr., பி. செப்டம்பர் 27, 1982) நியூ ஓர்லென்ஸ், லூசியானாவில் பிறந்து வளந்த அமெரிக்க ராப் இசைக் கலைஞர் ஆவார். பதின்ம வயதினராக இருக்கும்பொழுது கேஷ் மணி ரெக்கர்ட்ஸ் தயாரிப்பு நிறுவனத்தை சேர்ந்த ஹாட் பாய்ஸ் ராப் இசைக் குழுமத்தில் இருந்து புகழுக்கு வந்தார்.
1999இல் இவரின் முதலாம் இசைத்தொகுப்பு, த ப்ளாக் இஸ் ஹாட் வெளிவந்து ராப் இசை உலகில் செல்வாக்கு பெற்ற த சோர்ஸ் இதழால் சிறந்த புதிய ராப் இசைக் கலைஞர் என்று பரிந்துரைக்கப்பட்டார். இதற்கு பிறகு வேறு ராப்பர்களின் பாடல்களில் இவரும் பாடியுள்ளார்.
2004இல் இவரின் த கார்டர் இசைத்தொகுப்பு வெளிவந்தது. இதுவும் இதற்கு பிறகு தொடர்ந்த த கார்டர் 2 மற்றும் த கார்டர் 3 இசைத்தொகுப்புகள் காரணமாக இவர் மேலும் புகழுக்கு வந்தார்.
2008இல் புகழ்பெற்ற ஆர்&பி இசைப் பாடகர் டி-பெய்ன் உடன் சேர்ந்து இசைத்தொகுப்பு வெளிவரும் என்று கூறியுள்ளார்.
மேற்கோள்கள்
பகுப்பு:ராப் இசைக் கலைஞர்கள் பகுப்பு:ஆபிரிக்க அமெரிக்க இசை கலைஞர்கள் பகுப்பு:1982 பிறப்புகள் பகுப்பு:வாழும் நபர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:ஐக்கிய அமெரிக்க உரோமன் கத்தோலிக்கர்கள்
பயிர் வினையியல் இடர்பாடுகள்
பயிர் வினையியல் இடர்பாடுகள் ( PHYSIOLOGICAL DISORDERS) என்பது வேளாண்மை செய்யும்போது பயிர்களின் இலை, தண்டு, பூ, பழங்கள் போன்றவை பூச்சிகள் மற்றும் நோய்களைத் தவிர்த்து பல்வேறு காரணங்களால் பலவிதமான வினையியல் இடர்பாடுகள் காணப்படுகின்றன. உதாரணமாக பழங்களில் வெடித்தல், ஒழுங்கற்ற தன்மையுடன் காணப்படுதல் முதலியன ஆகும்.
வாழை
வாழையின் கழுத்து நுனிப்பகுதி தடைபடுதல் (choke throat), கொட்டை வாழை
மா
நுனிப்பகுதி கருமை நிறமாதல் ( Black Tip), சதைப்பகுதி மென்மையாதல் (Spongy tissue), ஒழுங்கற்ற தன்மை, பழங்கள் உதிர்தல், சிற்றிலைகள்
எலுமிச்சை
பழங்கள் உதிர்தல்
கொய்யா, பப்பாளி
பழங்களில் ஒழுங்கற்ற தன்மை
மாதுளை
பழங்களில் வெடிப்பு
திராட்சை
பழங்களில் பெரிது-சிறிதாக இருத்தல்
தக்காளி
பழ நுனி அழுகல், பழ வெடிப்பு, பழங்களில் பூனைமுகத் தோற்றம், வெள்ளைத் திசு, பழத்தோல் வெளிர்தல், மஞ்சள் தோள்பட்டை,
கேரட்
வேர் வெடிப்புத் தன்மை, பிளவுபடுதல், வெற்றிடப் புள்ளிகள்
முள்ளங்கி
பிளவுபடுதல்
வெளி இணைப்புகள்
பயிர் வினையியல் மாறுபாடுகள்
பகுப்பு:வேளாண்மை
ராட்சசன் (திரைப்படம்)
ராட்சசன் (Ratsasan) என்பது 2018 ஆம் ஆண்டு வெளியான ஓர் இந்தியத் தமிழ்த் திரைப்படம் ஆகும். இத்திரைப்படத்தில் விஷ்ணு மற்றும் அமலா பால் முக்கியக் கதாப்பாத்திரத்தில் நடித்துள்ளனர். இத்திரைப்படத்தை இராம்குமார் எழுதி, இயக்கி ஜி. டில்லி பாபு மற்றும் ஆர். சிறீதர்ரால் தயாரிக்கப்பட்டது. ஜிப்ரான் இசையமைப்பு மற்றும் பி. வி. சங்கரின் ஒளிப்பதிவு ஆகியவற்றை உள்ளடக்கி, இத்திரைப்படம் அக்டோபர் 05, 2018 அன்று வெளியானது.
மேற்கோள்கள்
பகுப்பு:2018 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அமலா பால் நடித்த திரைப்படங்கள்
அகில இலங்கை இந்து மாமன்றம்
அகில இலங்கை இந்து மாமன்றம் (All Ceylon Hindu Federation (ACHF), இலங்கையின் தலைநகரமான கொழும்பு நகரத்தில் 6 பிப்ரவரி 1955 முதல் செயல்படுகிறது. இவ்வமைப்பின் தலைவராக கந்தையா நீலகண்டன் உள்ளார். சில விடயங்களில், அகில இலங்கை இந்து மாமன்றம், பௌத்தர்களின் இயக்கமான பொது பல சேனாவுடன் இணைந்து செயல்படுகிறது.
வெளி இணைப்புகள்
பகுப்பு:இலங்கை இந்து சமய அமைப்புகள்
ஈ. மத்தியம்பட்டி
ஈ.மத்தியம்பட்டி, இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், அரூர் வட்டம் கே. வேட்ரப்பட்டி ஊராட்சிக்கு உட்பட்ட ஒரு கிராமம் ஆகும்.
அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°07'14.7"N 78°29'35.2"E ஆகும். இங்கு 183 குடும்பங்களும் 699 மக்களும் வசிக்கின்றனர். இதில் 353 ஆண்களும் 346 பெண்களும் அடங்குவர்.
மேற்கோள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:தர்மபுரி மாவட்டத்திலுள்ள கிராமங்கள்
தேவகோட்டை ஊராட்சி ஒன்றியம்
தேவகோட்டை ஊராட்சி ஒன்றியம், தமிழ்நாட்டின் சிவகங்கை மாவட்டத்தில் உள்ள 12 ஊராட்சி ஒன்றியங்களில் ஒன்றாகும். தேவகோட்டை ஊராட்சி ஒன்றியம் நாற்பத்தி இரண்டு ஊராட்சி மன்றங்களைக் கொண்டுள்ளது. தேவகோட்டையில் இவ்வூராட்சி ஒன்றியத்தின் வட்டார வளர்ச்சி அலுவலகம் சிவகங்கையில் அமைந்துள்ளது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, தேவகோட்டை ஊராட்சி ஒன்றியத்தின் மொத்த மக்கள் தொகை 76,037ஆகும். அதில் பட்டியல் சாதி மக்களின் தொகை 18,815 ஆக உள்ளது. பட்டியல் பழங்குடி மக்களின் தொகை 188 ஆக உள்ளது.
ஊராட்சி மன்றங்கள்
தேவகோட்டை ஊராட்சி ஒன்றியத்தின் 42 கிராம ஊராட்சி மன்றங்கள்:
மேற்கோள்கள்
பகுப்பு:சிவகங்கை மாவட்ட ஊராட்சி ஒன்றியங்கள்
நுவரெலியா
நுவரெலியா இலங்கையின் மத்திய மாகாணத்தில் அமைந்துள்ள ஒரு மாநகரமாகும். இந்நகரம் நுவரெலியா மாவட்டத்தின் தலை நகரமுமாகும். இது மத்திய மாகாணத்தின் தலை நகரமான கண்டிக்குத் தெற்கே சுமார் 100 கிலோமீட்டர் தொலைவில் அமைந்துள்ளது. உயரமான மலைகளுக்கு நடுவே, கடல் மட்டத்திலிருந்து 1900 மீட்டர்கள் உயரத்தில் அமைந்துள்ள இந்த நகரமே இலங்கையில் மிகவும் உயரமான இடத்தில் அமைந்துள்ள மாநகரமாகும்.
பெயரின் தோற்றம்
சிங்கள மொழியில் நுவர என்பது நகரம் என்பதையும், எலிய என்பது வெட்ட வெளி அல்லது ஒளியைக்  குறிக்கும். எனவே நுவரெலியா (நுவர-எலிய) என்பது ஒளிபொருந்திய நகரம் என்னும் பொருளை உடையது. தமிழில் இந்நகரம் நூரலை எனவும் அழைக்கப்படுவதுண்டு.
சுற்றுலாத்துறை
பசுமையான புற்தரைகளுடன் பசுமையாக விளங்கும் இந்நகரம் பிரித்தானியர் காலத்திலிருந்தே ஒரு விடுமுறைத் தலமாக விளங்கி வருகிறது. குடியேற்றவாத ஆட்சிக்காலத்தில் இது பெற்றிருந்த முக்கியத்துவத்துக்கான சான்றுகளாகக் குடியேற்றவாதக் கட்டிடக்கலைப் பாணியிலமைந்த கட்டிடங்கள் மற்றும் பல அம்சங்களை இன்றும் அங்கே காணமுடியும். ஆங்கிலேயர்களால் இந்தப் பிரதேசம் குட்டி இங்கிலாந்து என அழைக்கப்பட்டதும் குறிப்பிடத்தக்கது.
கவனமீர்க்கும் சில இடங்கள்
இங்குள்ள குழிப்பந்தாட்ட மைதானத்தின் முனையொன்றில் பிரித்தானிய ஆளுநர் ஒருவரின் கல்லறை தூண் உள்ளது. இவர் யானை வேட்டையில் ஆர்வமிக்கவர் என்றும் நூற்றுக்கணக்கான யானைகளை கொன்றுள்ளார் என்றும் கூறப்படுகிறது. இவராற்றிய துர்செயலுக்காக ஒவ்வொரு ஆண்டும் இத்தூணை மின்னல் தாக்குவதாகவும் உள்நாட்டு கதையொன்றுள்ளது. தற்போது சுற்றுலாப் பயணிகளுக்கு இந்த இடத்திற்குச் செல்ல அணுக்கம் இல்லை.
இங்குள்ள ஹோலி டிரினிட்டி தேவாலயத்தில் உள்ள பழைய கல்லறைத் தோட்டத்தில் உள்ள கல்லறைத் தூண்களில் பல ஆங்கிலேயர் பெயர்கள் பொறிக்கப்பட்டுள்ளன.
thumb|150px|left|நுவரெலியா அண்மையில் உள்ள ஓர் [[அனுமன் கோவில்]] இந்து தொன்மவியலின் வரலாற்றின்படி இங்குள்ள சீதாகோவில் (அனுமன் கோவில்) உள்ள இடத்தில்தான் இராமாயணக் காவியத்தின் நாயகி சீதை இராவணனால் சிறை வைக்கப்பட்டிருந்ததாக உள்ளூர் கதைகள் உள்ளன. இந்தக் கோவில் உள்ள இடம் சீதா எலியா என அழைக்கப்படுகிறது. இது நுவரெலியாவிலிருந்து பதுளை செல்லும் வழியில் ஹக்கலா தாவரப் பூங்காவை எட்டுவதற்கு முன்னர் அமைந்துள்ளது. இதனையொட்டி அமைந்துள்ள இடங்கள் இராமாயணத்தின் பல வரலாற்று நிகழிடங்களாக இலங்கை சுற்றுலாத்துறையினரால் அடையாளப்படுத்தப்பட்டு, இராமாயண வழித்தடம் என்ற சுற்றுலாப் பொதியை அறிமுகப்படுத்த திட்டமிடப்பட்டுள்ளது. சீதை தழலில் இறங்கியதாகக் கூறப்படும் திவுரும்போலா இடத்தில் ஓர் கோவில் கட்டவும் திட்டமிடப்பட்டுள்ளது. இந்தத் திட்டங்களை இலங்கையின் அரச ஆசியர்ச் சமூகம் எதிர்த்துள்ளது.
மேற்சான்றுகள்
பகுப்பு:இராமாயண நிகழிடங்கள் பகுப்பு:இலங்கை மாவட்ட தலைநகரங்கள் பகுப்பு:நுவரெலியா மாவட்டத்தில் உள்ள ஊர்களும், நகரங்களும்
தோகா, நேபாளம்
தோகா (Tokha) (टोखा), மத்திய நேபாளத்தின், மாநில எண் 3ல் உள்ள காத்மாண்டு மாவட்டத்தில் அமைந்த நகரம் ஆகும். இந்நகரத்தின் நகராட்சி மன்றம் 2 டிசம்பர் 2014 அன்று நிறுவப்பட்டது.
காத்மாண்டு சமவெளியில் அமைந்த தோகா நகரம், காட்மாண்டிற்கு வடக்கே 8 கிமீ தொலைவில் உள்ளது.
மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, 6.5 சதுர மைல் பரப்பளவு கொண்ட தோகா நகரத்தின் மக்கள்தொகை 99,032 ஆகும். இந்நகரத்தில் நேபாளி மொழி, நேபால் பாசா, தமாங் மொழிகள் பேசப்படுகிறது.
வெளி இணைப்புகள்
பகுப்பு:நேபாள நகரங்கள்
எஸ்பெராண்டோ
எஸ்பராண்டோ உலகில் அதிகம் பேசப்படும் கட்டமைக்கப்பட்ட மொழியாகும். எஸ்பெராண்டோ என்பதன் பொருள் நம்பிக்கையுடனான என்பதாகும். 1887இல் எல். எல். சாமன்ஹோஃப் எழுதிய 'உனுவா லிப்ரோ' (Unua Libro) எனும் நூலில் 'எஸ்பெராண்டோ' பற்றிய தகவல்கள் முதன்முதலாக வெளிவந்தன.
கற்றலுக்கு எளியதாக மொழி இருக்கவேண்டும் என்ற நோக்கத்தில் சாமன்ஹோஃப் இம்மொழியை எஸ்பெராண்டோ எனும் புனைவுப்பெயரில் தொடங்கியுள்ளார். இன்று உலகில் கிட்டத்தட்ட 1,000 மக்கள் இம்மொழியை தாய்மொழியாகப் பேசுகின்றனர். மதிப்பீட்டின் படி ஒரு இலட்சம் முதல், இரண்டு மில்லியன் மக்களால் இம்மொழியை சரளமாக பேசமுடியும். தற்போது 120 நாடுகளில் இம்மொழி பேசப்படுகின்றது. ஐரோப்பா, கிழக்கு ஆசியா, தென் அமெரிக்கா ஆகிய நாடுகளில் இதன் பயன்பாடு மிகுந்து உள்ளது. ஆனால் உலகில் எங்கேயும் எஸ்பெராண்டோ ஆட்சி மொழியாக இல்லை.
வரலாறு
1887 இல் டாக்டர் லுடோவிக் லாசரஸ் ஜாமன்ஹாப் (Ludovic Lazarus Zamenhof), எஸ்பராண்டோ என்ற ஒரு புது மொழியை உருவாக்கினார். இம்மொழிக்கான இலக்கணம் அதே ஆண்டில் 'மருத்துவர் எஸ்பராண்டோ' என்ற புனைப் பெயரில் அவரால் வெளியிடப்பட்டது. இவ்வார்த்தைக்கு 'நம்பும் மருத்துவர்' என்று பொருள். நாடுகளுக்கிடையே மொழித் தடைகளை போக்கி உலகப் பொது மொழியாக இது உருவாக வேண்டுமென அவர் விரும்பினார். தொடக்கத்திலேயே பல நாடுகள் கடுமையாக இதை எதிர்த்தன. உருசியாவில் தீவிர எதிர்ப்பு இருந்தது. 1954ஆம் ஆண்டு வரை இம்மொழிக்கு அங்கு தடை விதிக்கப்பட்டிருந்தது.
எசுபெராண்டோ மொழிக்கான முதல் உலக மாநாடு பிரான்சில் 1905இல் நடைபெற்றது. அது முதல் இந்த மாநாடு, உலகப்போர் நடந்த ஆண்டுகள் விலக்கலாக, ஒவ்வொரு ஆண்டும் பல நாடுகளில் நடத்தப்பட்டு வருகின்றது. எந்த நாடும் இதனை அலுவலக முறையாக ஏற்காதபோதும் பிரான்சிய அறிவியல் அகாதமி 1921இல் பரிந்துரைத்துள்ளது. 1954ஆம் ஆண்டில் ஐக்கிய நாடுகள் கல்வி, அறிவியல், பண்பாட்டு நிறுவனம் ஏற்றுக் கொண்டுள்ளது. 1985இல் பன்னாட்டு அரசு சார்பற்ற அமைப்புக்கள் எசுபெராண்டோவை பயன்படுத்த பரிந்துரைத்துள்ளது. 'ஐக்கிய நாடுகள் உலக சுற்றுலா அமைப்பு' (UNWTO) 1980 மணிலா அறிக்கையில் சுற்றுலாத்துறை எசுபெராண்டோவை பயன்படுத்த கோரியது. 2007இல் 'மொழிகளுக்கான பொது ஐரோப்பிய ஆயக் கட்டமைப்பின்' 32வது மொழியாக ஏற்கப்பட்டுள்ளது.
சான் மரினோவிலுள்ள (San Marino) 'பன்னாட்டு அறிவியல் அகாதமியில்' தற்போது பயிற்று மொழியாக எசுபெராண்டோ விளங்குகின்றது. எசுபெராண்டோவை கற்பதனால் மொழிகளை கற்க அடிப்படை பொதுவாக மேம்படுவதாக நிரூபிக்கப்பட்டுள்ளது. சில துவக்கப்பள்ளிகளில் அயல்நாட்டு மொழிகளை கற்பிக்க  ஆயத்த ஏற்பாடாக எசுபெராண்டோ கற்பிக்கப்படுகின்றது.
தற்போது, எசுபெராண்டோ பயனாளர்கள் பலரும் இதனை உலகில் வளர்ந்து வரும் ஆங்கிலப் பயன்பாட்டிற்கு மாற்றாகவோ கூடுதலாகவோ கருதுகின்றனர். ஆங்கிலத்தை விட எளிய மொழியாகவும் இதனைக் கருதுகின்றனர். பாலோ கொய்லோ எழுதிய"ரசவாதி (the alchemist) நாவலிலும் இம்மொழி பற்றி குறிப்பிடப்பட்டுள்ளது (ரசவாதி-பாலோ கொய்லோ- மஞ்சுள் பப்ளிஷிங் ஹவுஸ்-This edition first published in 2018)
சொற்தொகுதி
இம்மொழிக்கான சொற்தொகுதி சில நூற்றுக்கணக்கான வேர்ச்சொற்களைக் கொண்டது. இவற்றைக் கொண்டு பல்லாயிரக்கணக்கான சொற்களை உருவாக்கிவிடலாம். எனினும், இதன் பெரும்பாலான சொற்களும் அவற்றின் வேர்ச்சொற்களும் ஐரோப்பிய மொழிகளைச் சார்ந்தவை.
கல்வி
இம்மொழியினைக் கற்கும் பெரும்பான்மையினர் இணைய வழியாகவும், உதவிப் புத்தகங்களின் வழியாகவும் கற்றுவருகின்றனர். இம்மொழி சில நாடுகளில் பள்ளிகளிலும் கற்பிக்கப்பட்டு வருகிறது. இம்மொழி, பல ஐரோப்பிய மொழிகளைக் காட்டிலும் கற்பதற்கு எளிதானதாக உள்ளது எனக் கூறப்படுகிறது.
பிரெஞ்சு மாணவர்கள் வேற்று மொழிப் பாடங்களைக் கற்க எடுத்துக் கொண்ட நேரத்தைக் கணக்கிட்டு இம்முடிவு உறுதிப்படுத்தப்பட்டது.
பிரெஞ்சு மாணவர்கள் வேற்று மொழிப் பாடங்களைக் கற்க எடுத்துக் கொண்ட நேரப் பட்டியல்:
எளிய சொற்றொடர்கள்
பன்னாட்டு ஒலிப்பியல் அரிச்சுவடியின்படி ஒலிக்குறிப்புகளுடன், சில பயனுள்ள எஸ்பராண்டோ சொற்கள் மற்றும் சொற்றொடர்கள் பட்டியலிடப்பட்டுள்ளன:
எஸ்பராண்டோ சமுதாயம்
[[படிமம்:PS_mapo_2015.png|thumb|300x300px|எஸ்பெராண்டோ சமூகத்தவர்களுக்கு விருந்தோம்பல் சேவை செய்வதற்கான புரவலர்கள் இருப்பிட வரைபடம். பாஸ்போரா செர்வோ (Paspora Servo)
எஸ்பராண்டோ பரவியுள்ள வடக்கு மற்றும் மத்திய ஐரோப்பிய நாடுகள்:
பெருவாணிபம் மற்றும் வியாபாரம்
எஸ்பராண்டோ வணிக குழுக்கள் பல ஆண்டுகளாக செயல்பாட்டில் உள்ளன. பிரஞ்சு பெருவாணிப கழகக் கூடம் 1920களில் மேற்கொண்ட ஆராய்ச்சிகளின் அடிப்படையில், 1921ஆம் ஆண்டு 'தி நியூயார்க் டைம்ஸ்' பத்திரிகையில் எஸ்பராண்டோ மொழி சிறந்த வணிக மொழி என்று ஒரு அறிவிப்பை வெளியிட்டது.
ஓமோட்டோ
ஓமோட்டோ மதம் அதனைப் பின்பற்றுபவர்களிடையே எஸ்பரான்டோ மொழிப் பயன்பாட்டை ஊக்குவிக்கிறது. மேலும் ஸமன்ஹாஃபை (Zamenhof) உன்னத தெய்வத்தன்மையுள்ள சக்திகளில் ஒன்றாக ஏற்றுக்கொள்கிறது.
பஹாய் நம்பிக்கை
பஹாய் நம்பிக்கை ஒரு துணை சர்வதேச மொழிப் பயன்பாட்டை ஊக்குவிக்கிறது. எஸ்பரான்டோ மொழி தன் செயல்பாட்டில் பெருமளவுத் திறன் பெற்றிருப்பினும், அது எதிர்காலத்தின் மொழியாக இருக்காது என்று பஹாய் நம்பிக்கையாளர்கள் கருதுகின்றனர். எனவே இம்மொழி மக்களால் தேர்ந்தெடுக்கப்படவில்லை. எஸ்பரான்டோவின் சிறந்த கருத்தை அப்துல் பாஹா (Abdu'l-Bahá) பாராட்டினார். 19 ஆம் நூற்றாண்டின் பிற்பகுதி முதல் 20 ஆம் நூற்றாண்டின் முற்பகுதி வரை எஸ்பரான்டோ மொழியினருக்கும், பஹாய்களுக்கும் இடையில் நல்லுறவு இருந்தது.
வெளி இணைப்புகள்
பகுப்பு:உருவாக்கப்பட்ட மொழிகள்
மேல் அமராவதி
மேல் அமராவதி எனபது இந்தியாவில், தமிழ்நாட்டில், திருவாரூர் மாவட்டத்தில், வலங்கைமான் வட்டத்தில் உள்ள ஒரு பஞ்சாயத்து ஆகும்.
அருகில் உள்ள இடங்கள்
2 கி.மீ. தொலைவில் ஆலங்குடி (குருஸ்தலம்), 5 கி.மீ. தொலைவில் வலங்கைமான் (மாரியம்மன் கோவில்) .
அரசியல்
இப்பகுதி நாகப்பட்டினம் மக்களவைத் தொகுதிக்கும், நன்னிலம் சட்டமன்ற தொகுதிக்கு உட்பட்டு அமைந்துள்ளது..
மேற்கோள்கள்
பகுப்பு:திருவாரூர் மாவட்டத்திலுள்ள கிராமங்கள்
தங்கன் வால்டிரோன்
'''ஜே. தங்கன் வால்டிரோன்' (J. Duncan Waldron)'' ஓர் இசுகாட்லாந்து கோளரங்க வானியலாளரும் ஒளிப்படவியலாளரும் இரு சிறுகோள்களின் கண்டுபிடிப்பாளரும் ஆவார்.
இவர் இசுக்காட்லாந்தில் உள்ள கிளாசுக்கோ நகரத்தில் பிறந்தார். இவர் முதலில் எடின்பர்கு (பல்கலைக்கழக) அரசு வான்காணகத்தின் வானியல் ஒளிப்படத் தட்டுகளை உயர்தரத்தோடு மீளாக்கம் செய்வதில் ஈடுபட்டார். இவர் 1086 அக்தோபர் 19 இல் 3753 குரூயித்னே எனும் சிறுகோளைச் சைடிங் சுப்பிரிங் வான்காணகத்தில் ஐக்கிய இராச்சிய இசுக்கிமிடு தொலைநோக்கிவழி பணிசெய்யும்போது கண்டுபிடித்துள்ளார். பின்னர், 1986 நவம்பர் 21 இல் 5577 பிரீசுட்டிலி எனும் சிறுகோளையும் கண்டுபிடித்தார்.
இவர் முதலில் 1995 இல், வான்காணகத்துக்கான இலக்கவியல் ஒளிப்பட முறைக்கு முதன்முதலாக முன்முயற்சி மேற்கொண்டபோது பெய்ண்ட் இழ்சாப் புரோ( Paint Shop Pro) எனும் கணினி ஒளிப்பட முறைக்கு அறிமுகமாகி உள்ளார். இந்தக் கணினி மென்பொருள் ஒளிப்படங்களின் ஓவியத்துக்கு வண்ணந்தீட்டும் பணிக்கு பன்னிறக் கலவைகளை இழைக்க உதவியதால் மிகுந்த ஆர்வத்தைத் தந்துள்ளது. இவரும் இவரது குடும்பமும் 1998 இல் ஆத்திரேலியாவில் உள்ள நியூ சவுத் வேல்சுக்கு இடம்பெயர்ந்துள்ளது.
வெளி இணைப்புகள்
பகுப்பு:சிறுகோள் கண்டுபிடிப்பாளர்கள் பகுப்பு:வாழும் நபர்கள் பகுப்பு:இசுக்காட்லாந்து வானியலாளர்கள் பகுப்பு:பிரித்தானிய வானியலாளர்கள்
தவே கிரீன்
தவே கிரீன் (Dave Green) (பிறப்பு: 1959) ஐக்கிய இராச்சியத்திலுள்ள கேம்பிரிட்ஜ் நகர கேவண்டிழ்சு ஆய்வக வானியற்பியலாளரும் கேம்பிரிட்ஜ் பல்கலைக்கழக முதுநிலை விரிவுரையாளரும் ஆவார். இவர் சர்ச்சில் கல்லூரி ஆய்வுறுப்பினரும் இயற்பியல் ஆய்வு இயக்குநரும் ஆவார். இவர் விண்மீன்களின் மீவெடிப்பு எச்சங்களைப் பற்றிய ஆய்வில் கவனத்தைக் குவிக்கிறார்; இந்த ஆய்வில்G1.9+0.3 மீவெடிப்பு ஆய்வும் இதுவரை கண்டறியாத மிக இளைய பால்வெளி மீவெடிப்பு எச்ச ஆய்வும் அடங்கும். இவர் எஃப். இரிச்சர்டு சுட்டீவென்சனுடன் இணைந்து வரலாற்றியலான மீவிண்மீன் வெடிப்பு குறித்த நூலொன்றை எழுதியுள்ளார்.
பொழுதுபோக்கு
இவர் படகுபயிற்சி, துடுப்பாட்டம், வலைப்பந்தாட்டம் ஆகிய விளையாட்டுகளில் ஆர்வமுள்ளவர்.
வெளி இணைப்புகள்
பகுப்பு:1959 பிறப்புகள் பகுப்பு:வாழும் நபர்கள் பகுப்பு:பிரித்தானிய வானியற்பியலாளர்கள் பகுப்பு:பிரித்தானிய வானியலாளர்கள்
சிங்கோகுரோமைட்டு
சிங்கோகுரோமைட்டு (Zincochromite) என்பது ZnCr2O4  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். துத்தநாக குரோமியம் ஆக்சைடு கனிமமாக இது கருதப்படுகிறது. துத்தநாகத்தை ஒத்த குரோமைட்டு கனிமம் என்பதால் இப்பெயர் பெற்றுள்ளது. 1987 ஆம் ஆண்டு முதன்முதலாக உருசியாவின் ஒனேகா ஏரிக்கு அருகில் அமைந்திருந்த யுரேனியப் படிவுகளில் இக்கனிமம் கண்டுபிடிக்கப்பட்டது. ஆத்திரேலியாவின் நியூ சவுத் வேல்சு மாநிலத்திலுள்ள தோலோ மலையிலும், கானா நாட்டின் அசான்டி தங்கப் பட்டைப் பிரதேசத்திலுள்ள டார்க்வா சுரங்கத்திலும் சிங்கோகுரோமைட்டு காணப்படுகிறது
மாத்தறை
மாத்தறை இலங்கையின் தென்மாகாணத்தில் மாத்தறை மாவட்டத்தில் அமைந்துள்ள ஒரு நகரமாகும். இது மாத்தறை மாவட்டத்தின் பெரிய நகரமும் அதன் தலைநகரமுமாகும். இது இலங்கையின் தென் கரையோரத்தில் கொழும்பிலிருந்து 160 கிலோ மீட்டர் தூரத்தில் அமைந்துள்ளது. 2004 சுனாமியில் பாதிக்கப்பட்ட நகரங்களுள் ஒன்றாகும்.பிரதானமாக சிங்கள மக்கள் அதிகமாகக் காணப்படுவதுடன் முஸ்லீம் குடியேற்றங்களும் காணப்படுகின்றன.
சிங்கோகுரோமைட்டு
மேற்கோள்கள்
பகுப்பு:ஆக்சைடு கனிமங்கள் பகுப்பு:துத்தநாகக் கனிமங்கள் பகுப்பு:குரோமியம் கனிமங்கள் பகுப்பு:கனசதுரக் கனிமங்கள் பகுப்பு:சிபைனல் குழு கனிமங்கள்
மாத்தறை
பகுப்பு:இலங்கை மாவட்ட தலைநகரங்கள் பகுப்பு:மாத்தறை மாவட்டத்தில் உள்ள ஊர்களும், நகரங்களும்
போலுப்பள்ளி வனவியல் விரிவாக்க மையம்
போலுபள்ளி வனவியல் விவாக்க மையம் என்பது தமிழ்நாட்டின், கிருஷ்ணகிரி மாவட்டம் கிருஷ்ணகிரி ஓசூர் செல்லும் தேசிய நெடுஞ்சாலை எண் 7 இல் போலுப்பள்ளி என்ற ஊரில் அமைந்துள்ள ஒரு வனவியல் விரிவாக்க மையம் ஆகும். இந்த மையம் 1988 ஆகத்து 12 அன்று வனவிக்ஞான் கோத்ரா என்ற பெயரில் தொடங்கப்பட்டது. பின்னர் அதன் பின்னர் 1998 அக்டோபர் 11 அன்று வனவியல் விரிவாக்க மையம் என்று பெயர் மாற்றம் செய்யப்பட்டு செயல்பட்டு வருகிறது.
செயல்பாடுகள்
இந்த மையத்தில் சொந்த நிலம் வைத்திருக்கும் விவசாயிகளுக்கு இலவசமாக மரக்கன்றுகளும், அதை வைத்து பராமரிக்க முறையான பயிற்சி மற்றும் கன்றுக்கு ஊக்கத்தொகை அளித்தல் போன்ற பணிகளையும், வேலை வாய்ப்பற்ற இளைஞர்களுக்கு இயற்கை உரம் தயாரித்தல், உயர் தொழில் நுட்ப நாற்றங்கால்கள் உற்பத்தி போன்றவை குறித்து இலவசமாக பயிற்சி அளிக்கப்படுகிறது.
மேற்கோள்கள்
பகுப்பு:கிருஷ்ணகிரி மாவட்டம்
கண்ணங்குடி ஊராட்சி ஒன்றியம்
கண்ணங்குடி ஊராட்சி ஒன்றியம், தமிழ்நாட்டின் சிவகங்கை மாவட்டத்தில் உள்ள பனிரெண்டு ஊராட்சி ஒன்றியங்களில் ஒன்றாகும். கண்ணங்குடி ஊராட்சி ஒன்றியம் 17 ஊராட்சி மன்றங்கள் கொண்டுள்ளது. தேவகோட்டை வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் கண்ணங்குடியில் அமைந்துள்ளது.
மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி, கண்ணங்குடி ஊராட்சி ஒன்றியத்தின் மொத்த மக்கள் தொகை 29,764 ஆகும். அதில் பட்டியல் சாதிமக்களின்  தொகை 10,973 ஆக உள்ளது. பட்டியல் பழங்குடிமக்களின் தொகை 12 ஆக உள்ளது.
மேற்கோள்கள்
பகுப்பு:சிவகங்கை மாவட்ட ஊராட்சி ஒன்றியங்கள்
பதுளை
பதுளை (Badulla, බදුල්ල சிலவேளைகளில் வதுளை) இலங்கையின் ஊவா மாகாணத்தின் பதுளை மாவட்டத்தில் அமைந்துள்ள மாநகரசபை ஆகும். பதுளை என்பது பதுளை மாவட்டத்தினதும் ஊவா மாகாணத்தினதும் தலைநகரமுமாகும். பதுளை கண்டிக்குத் தென்கிழக்கில் அமைந்துள்ளது. இது இலங்கை தொடருந்து வலையமைப்பின் கொழும்பு-பேராதனை-பதுளை பாதையின் கடைசி தொடருந்து நிலையமான பதுளை, ஆளிஎலை தொடருந்து நிலையத்துக்கு அடுத்ததாக அமைந்துள்ளது. பொடிமெனிகே, உடரடமெனிகே என்ற பெயருடைய தொடருந்துகளில் இந்நகரை அடையலாம்.
புவியியலும் காலநிலையும்
பதுளை மத்திய மலைநாடு என அழைக்கப்படும்  இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 680 மீற்றர் உயரத்தில் காணப்படுகிறது. இங்கு வருடாந்த சராசரி வெப்பநிலை 23 பாகை செல்சியஸ் ஆகும். பெரும்பாலான மழைவீழ்ச்சி தென்மேற்கு பருவக்காற்று மூலம் கிடைக்கிறது. 2000-2500 மி.மீ. வருடாந்த சராசரி மழைவீழ்ச்சியை பெறுகின்றது.
மக்கள்
இது சிங்களவரை பெரும்பான்மையாக கொண்ட ஒரு மாநகரசபை ஆகும். இங்குள்ள மக்களில் பெரும்பானமையினர் பௌத்த மதத்தைச் சேர்ந்தவராவர்.
கைத்தொழில்
இங்கு மரக்கறிச் செய்கை முக்கிய இடத்தை பெருகிறது. மேலும் தேயிலை பெருந்தோட்டங்களும் காணப்படுகிறது.
உசாத்துணைகள்
பகுப்பு:பதுளை மாவட்டத்தில் உள்ள ஊர்களும், நகரங்களும் பகுப்பு:இலங்கை மாவட்ட தலைநகரங்கள்
மெலோஸ் முற்றுகை
மெலோஸ் முற்றுகை (Siege of Melos) என்பது ஏதென்சுக்கும் எசுபார்த்தாவிற்கும் இடையே நடந்த போரான  பெலோபொன்னேசியப் போரின் போது கிமு 416 இல் நடந்த ஒரு முற்றுகைப் போராகும். மெலோஸ் என்பது ஏஜியன் கடலில் உள்ள ஒரு தீவு ஆகும். இது கிரேக்கத்தின் பிரதான நிலப்பகுதிக்கு கிழக்கே சுமார் 110 km தொலைவில் உள்ளது. மெலியன்கள் எசுபார்த்தாவுடன் மூதாதையர் உறவுகளைக் கொண்டிருந்தாலும், அவர்கள் போரில் நடுநிலை வகித்தனர். கி.மு 416 கோடையில் ஏதென்சு மெலோஸ் மீது படையெடுத்தது. மெலியன்கள் சரணடைந்து ஏதென்சுக்கு கப்பம் செலுத்த வேண்டும் அல்லது அழிவை எதிர்கொள்ள நேரிடும் என்று எச்சரித்தது. அதற்கு மெலியர்கள் மறுத்துவிட்டனர், எனவே ஏதெனியர்கள் அந்த நகரத்தை முற்றுகையிட்டனர். மெலோஸ் நகரம் குளிர்காலத்தில் சரணடைந்தது. அதன்பிறகு ஏதெனியர்கள் மெலோசில் இருந்த வயதுவந்த ஆண்கள் அனைவருக்கும் மரணதண்டனை அளித்து, பெண்களையும், குழந்தைகளையும் அடிமைப்படுத்தினர்.
பின்னணி
வலது|thumb|300x300px| [[மெலோஸ் (ஊதா), டெலியன் கூட்டணி (ஆரஞ்சு), மற்றும் பெலோபொன்னேசியன் கூட்டணி (பச்சை)]] பெலோபொன்னேசியன் போர் கி.மு. 431 முதல் 404 வரை நீடித்தது. எசுபார்த்தா தலைமையிலான கிரேக்க நகரங்களின் கூட்டணியான பெலோபொன்னேசியன் கூட்டணி மற்றும் ஏதென்சு தலைமையிலான கூட்டணியான டெலியன் கூட்டணி இடையே போர் நடந்தது. ஏதென்சு வலிமை வாய்ந்த கடற்படையைக் கொண்டிருந்தது. மேலும் ஏஜியன் கடலில் உள்ள அனைத்து தீவுகளையும் கட்டுப்படுத்தியது. ஏஜியன் கடலில் ஏதென்ஸ் கட்டுப்பாட்டில் இல்லாத ஒரே குறிப்பிடத்தக்க தீவு மெலோஸ் ஆகும். மெலோஸ் மக்கள் டோரியர்கள், எசுபார்த்தன்கள் போன்ற அதே இனக்குழுவினர். ஆனால் அவர்கள் எசுபார்த்தன் பேரரசிலிருந்து தனித்து சுதந்திரமாக இருந்தனர். ஏதெனியர்கள் அயோனியர்களாவர். பொதுவாக, மெலியன்கள் போரில் நடுநிலை வகிக்க முயன்றனர். இருப்பினும் தொல்பொருள் சான்றுகளின் படி கிமு 428 மற்றும் 425 க்கு இடையில், மெலியன்கள் எசுபார்த்தன் போர் முயற்சிக்கு குறைந்தபட்சம் இருபது மினாக்கள் வெள்ளியை (சுமார் 12½  கிலோ  ) நன்கொடையாக அளித்தனர்.
கி.மு, 426 இல் ஏதென்சு 2,000 பேர் கொண்ட இராணுவத்தை மெலியன் கிராமப்புறங்களைத் தாக்க அனுப்பியது. கிமு, 425 அல்லது 424 இல், ஏதென்சு மெலோசிடம் பதினைந்து தாலந்து வெள்ளியைக் கோரியது (தோராயமாக 390 கிலோ  ). இந்தத் தொகையானது 15 மாதங்களுக்கு ஒரு கப்பல் குழுவினருக்கான ஊதியத்துக்கு போதுமானது. அல்லது 540 மெட்ரிக் டன் கோதுமையைக் கோரியது. இது ஒரு ஆண்டுக்கு 2,160 வீரர்களுக்கு உணவளிக்க போதுமானது. மெலோசுக்கு விதிக்கப்பட்ட இந்த கப்பத் தொகையின் அளவைக் கருத்தில் கொண்டு பார்த்தால், இது ஒரு செழிப்பான தீவு என்பதைக் குறிக்கிறது. மெலோஸ் கப்பம் செலுத்த மறுத்துவிட்டது.
முற்றுகை
கிமு. 416 கோடையில் எசுபார்த்தாவுடனான ஒரு சண்டையின் போது, ஏதென்சு குறைந்தது 3,400 பேரைக் கொண்ட இராணுவத்தை மெலோசைக் கைப்பற்ற அனுப்பியது. அதில் ஏதென்சில் இருந்து 1,600 கனரக காலாட்படையினர், 300 வில்லாளர்கள், 20 ஏற்ற வில்லாளர்கள் போன்றோரும் டெலியன் கூட்டணியின் பிற நகரங்களில் இருந்து 1,500 கனரக காலாட்படை வீரர்களும் இருந்தனர். இந்த இராணுவத்தை சுமந்துகொண்டு 38 கப்பல்கள் சென்றன. அதில் ஏதென்ஸிலிருந்து 30 கப்பல்களும், சியோசிலிருந்து 6, கப்பல்களும், லெஸ்போஸிலிருந்து 2 கப்பல்களும் இருந்தன. இந்த போர்ப் பயணமானது தளபதிகள் கிளிமிடிஸ் மற்றும் டிசியாஸ் ஆகியோரால் வழிநடத்தப்பட்டது. தீவில் தரையிறங்கி முகாமிட்ட பிறகு, ஏதெனியர்கள் மெலோசின் ஆட்சியாளர்களுடன் பேச்சுவார்த்தை நடத்த தூதர்களை அனுப்பினர். மெலோஸ் டெலியன் கூட்டணியில் சேர்ந்து ஏதென்சுக்கு கப்பம் செலுத்த வேண்டும் அல்லது அழிவை சந்திக்க வேண்டும் என்று தூதுவர்கள் எச்சரித்தனர். மெலியன்கள் இந்த இறுதி எச்சரிக்கையை நிராகரித்தனர். ஏதெனியர்கள் நகரத்தை முற்றுகையிட்டனர். ஒரு கட்டத்தில் ஏதெனியன் சுற்றுவட்டாரத்தின் ஒரு பகுதியை கைப்பற்றிய மெலியன்கள் முற்றுகையை உடைக்க முயன்று அதில் தோல்வியுற்ற. பதிலுக்கு, ஏதென்ஸ் பிலோகிரட்டீசின் தலைமையின் கீழ் துணைப்படைகளை அனுப்பியது. அதேசமயம் ஏதெனியர்களுக்கு மெலோசில் சில துரோகிகளின் உதவியும் இருந்தது. மெலோஸ் குளிர்காலத்தில் சரணடைந்தது.
பின்விளைவு
ஏதெனியர்கள் வயது வந்த ஆண்களை கொன்றனர் மேலும் பெண்களையும் குழந்தைகளையும் அடிமைகளாக விற்றனர். பின்னர் அவர்கள் 500 ஏதெனியர்களை தீவில் குடியேற்றினர்.
கிமு 405 இல் ஏதென்சு போரில் தோல்வியடைந்த நேரத்தில், எசுபார்த்தன் தளபதி லைசாந்தர் ஏதெனியன் குடியேறிகளை மெலோசிலிருந்து வெளியேற்றி, முற்றுகையின் போது தீவிலிருந்து தப்பியவர்களை தீவில் மீண்டும் குடியமர்த்தினார். ஒரு காலத்தில் சுதந்திர அரசாக இருந்த மெலோஸ் ஒரு எசுபார்த்தன் பிரதேசமாக மாறியது, இதில் ஒரு எசுபார்தன் துணைப்படையையும் ஒரு இராணுவ ஆளுநரையும் (ஒரு ஹார்மோஸ்ட் ) கொண்டதாக மாறியது.
மெலியன் உரையாடல்
இஸ்ட்ரி ஆப்பெலோபொன்னேசியன் வார் (புத்தகம் 5, அத்தியாயங்கள் 84-116), நூலில் சமகாலத்திய ஏதெனிய வரலாற்றாசிரியர் துசிடிடீஸ், ஏதெனிய தூதுவர்கள் மற்றும் மெலோஸ் ஆட்சியாளர்களுக்கு இடையேயான பேச்சுவார்த்தைகளை நாடகமாக்கினார். துசிடிடீஸ் பேச்சுவார்த்தைகளை நேரில் பார்க்கவில்லை, உண்மையில் அந்த நேரத்தில் அவர் நாடுகடத்தப்பட்டிருந்தார். எனவே இந்த உரையாடல் எவ்வாறு நிகழ்ந்தது என்று அவர் நம்பியதை அதில் விவரித்துள்ளார்.
ஏசே சோசங்
ஏசே சோசாங் (Yeshe Choesang) என்பவர் இந்தியாவைச் சேர்ந்த திபெத்தியப் பத்திரிகையாளரும், புகைப்படக் கலைஞரும், எழுத்தாளருமாவார். இவர் அரசியல், பத்திரிகை சுதந்திரம், வணிகம், மனித உரிமைகள் மற்றும் திபெத் மற்றும் சீனாவில் சுற்றுச்சூழல் பிரச்சினைகள் ஆகியவற்றில் கவனம் செலுத்துகிறார்.
சுயசரிதை
கிழக்கு திபெத்தின் லித்தாங் பிராந்தியத்தில் 1974 இல் பிறந்த ஏசே சோசாங், திபெத்திய பத்திரிகையாளரகவும், இந்தியாவின் தரம்சாலாவை தளமாகக் கொண்ட திபெத் போஸ்ட் என்ற செய்தி நிறுவனத்தின் நிறுவனராகவும், அதன் தலைமை ஆசிரியராகவும் இருக்கிறார். .
இவர் 1974 ஆகத்து 18 அன்று கிழக்கு திபெத்தில் உள்ள லித்தாங் பிராந்தியத்தில் பிறந்தார். (தற்போது நிர்வாக ரீதியாக சீனாவின் சிச்சுவான் மாகாணத்தின் ஒரு பகுதி). இவர் 1985 இல் இந்தியாவுக்கு தப்பித்து வந்தார்.
கல்வி
1993 ஆம் ஆண்டில் திபெத்தியப் பண்பாடு மற்றும் மதம் (தி ரிக்னே ரப்ஜாம்) மற்றும் 1995 இல் திபெத்திய கல்வித் துறையின் ஆசிரியர் பயிற்சி வகுப்பை முடித்தார். பௌத்த இயங்கியல் நிறுவனத்தில் (ஐபிடி) திபெத்திய பௌத்த தத்துவத்தில் இளங்கலை முடித்தார்.
2000 ஆம் ஆண்டில், திபெத்திய மற்றும் ஆங்கிலத்தில் திபெத்திய ஆசிரியர்களுக்கான இருமொழி ஆசிரியர் பயிற்சி புத்தகத் தொடரான ஹவ் டு டீச் என்ற ஆசிரியர் குழுவில் உறுப்பினராக இருந்தார். 4 ஆண்டுகள், பௌத்த இயங்கியல் நிறுவனத்தின் ஆராய்ச்சி மற்றும் மொழிபெயர்ப்பு மையத்தில் (லக்சம் செக்பா) உலக வரலாற்றில் ஆராய்ச்சியாளராக பணியாற்றினார்.
ஊடக வாழ்க்கை
கடந்த 10 ஆண்டுகளில் சோசங் பல கட்டுரைகளை எழுதியுள்ளார். அவை திபெத் போஸ்ட், சி.என்.என் ஐ ரிப்போர்ட், டெலிபரேஷன், மற்றும் வோர்ல்டு நியூஸ் நெட்வொர்க் ஆகியவற்றால் வெளியிடப்பட்டன.
இவர் "ஒரு நாடுகடத்தப்பட்ட திபெத்தியரின் குரல்: சுதந்திரம் மற்றும் போராட்டத்தின் நம்பிக்கைகள்" என்ற தலைப்பில் ஒரு புத்தகத்தை எழுதியுள்ளார். இவர் இரண்டாவதாக ஒரு புத்தகத்தை எழுதி வருகிறார். ஆனால் தலைப்பு இன்னும் பெயரிடப்படவில்லை.
தர்மசாலாவை தளமாகக் கொண்ட திபெத்திய ஊடகவியலாளர்கள் சங்கத்தின் பொதுச் செயலாளராக மூன்று முறை தேர்ந்தெடுக்கப்பட்டார். இவர் 2005 முதல் எல்லைகள் இல்லாத நிருபர்களுக்கான திபெத் நிருபர் ஆவார்.
தர்மசாலாவின் மெக்லியாட் கஞ்சை மையமாகக் கொண்ட தினசரி திபெத்திய செய்தி நிறுவனமான தி திபெத் போஸ்ட் இன்டர்நேஷனல் (டிபிஐ) என்பதை 2007 ஆம் ஆண்டில் சோசாங் நிறுவினார். இது தவிர, அவுட்லுக்திபெத்.காம், சம்பலாபோஸ்ட்.காம் மற்றும் ஐகாசாபோஸ்ட்.காம் போன்ற பல வலைத்தளங்களையும் இவர் நிறுவியுள்ளார். இவரது செய்தி நிறுவனத்தின் (டிபிஐ) அலுவலகம் 11 மே 2008 அன்று தெற்கு டைரோலிய மக்கள் கட்சியின் உறுப்பினரும் இத்தாலியில் தெற்கு டைரோலின் பிராந்திய நாடாளுமன்றத்தின் தலைவருமான பிரான்ஸ் பால் என்பவரால் திறந்து வைக்கப்பட்டது.
2010 இல், இவர் இந்தியாவில் இமயமலை எழுத்தறிவு அறக்கட்டளையையும் நிறுவினார்.
தி திபெத் போஸ்ட் இன்டர்நேஷனல் உலகெங்கிலும் உள்ள அரசு சாரா நிறுவனங்கள் மற்றும் தனிநபர்களுடனும், மத்திய திபெத்திய நிர்வாகத்தின் பல்வேறு துறைகளுடனும் ஒத்துழைப்புடன் செயல்படுகிறது. அதே நேரத்தில் பல்வேறு திபெத்திய குடியிருப்புகள் மற்றும் பள்ளிகளில் தனிநபர்கள் மற்றும் சமூகங்களுடன் கையாள்கிறது.
வெளி இணைப்புகள்
பகுப்பு:வாழும் நபர்கள் பகுப்பு:1976 பிறப்புகள்
ஹர்தீப் சிங் பூரி
ஹர்தீப் சிங் பூரி (Hardeep Singh Puri, பிறப்பு: 15 பிப்ரவரி 1952) ஓர் இந்திய அரசியல்வாதியும், நாடாளுமன்ற மாநிலங்களவை உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர். இவர் தற்போது இந்திய அரசின் வீட்டுவசதி மற்றும் நகர்ப்புற விவகாரங்கள் மற்றும் பெட்ரோலியம் மற்றும் இயற்கை எரிவாயு அமைச்சராக உள்ளார்.
இளமைக் காலம்
இவர் இந்தியாவின், தில்லியில் பிப்ரவரி 15, 1952 ஆம் ஆண்டு பிறந்தார். இவர் தில்லி பல்கலைக்கழகத்தின் இந்து கல்லூரியில், இளங்கலை வரலாறும் மற்றும் முதுகலை வரலாறும் படித்து, பட்டம் பெற்றார். பின்னர் தில்லி, செயின்ட் ஸ்டீபன் கல்லூரியில் வரலாற்று பேராசிரியராக பணியாற்றினார். இவருக்கு லஷ்மி சிங் பூரி என்னும் மனைவி உள்ளார். இவர் தற்போது ஐக்கிய நாடுகள் சபையின் துணைப் பொதுச்செயலாளராக உள்ளார். இவர்களுக்கு இரண்டு மகள்கள் உள்ளனர்.
குடிமுறை அரசுப்பணி
1994 முதல் 1997 வரை மற்றும் 1999 முதல் 2002 வரை வெளியுறவு அமைச்சரகத்தில், இணை செயலாளராகப் பணியாற்றினார். 1997 முதல் 1999 வரை, இந்திய பாதுகாப்பு அமைச்சகத்தின், இணைச் செயலாளராகப் பணியாற்றினார். பின்னர் 2009 முதல் 2013 வரை வெளியுறவு அமைச்சகத்தின், செயலாளராகவும் பணியாற்றினார்.
2011 சனவரி முதல் பிப்ரவரி 2013 வரை ஐக்கிய நாடுகள் பாதுகாப்பு குழுவின் - (பயங்கரவாத எதிர்ப்புக் குழு) தலைவராகவும், ஆகத்து 2011 மற்றும் நவம்பர் 2012 இல் ஐக்கிய நாடுகள் பாதுகாப்புக் குழுவின் தலைவராகவும் பணியாற்றினார்.
அரசியல் வாழ்க்கை
இவர் சனவரி 2014 ஆம் ஆண்டு பாரதிய ஜனதா கட்சியில் இணைந்தார். இவர் 2019 ஆம் ஆண்டு முதல் வீட்டுவசதி, நகர்புற வளர்ச்சி, விமானப் போக்குவரத்து மற்றும் வர்த்தகம் மற்றும் தொழில் ஆகிய துறைகளின் இணை அமைச்சராகப் (தனி பொறுப்பு) பதவி வகிக்கின்றார்.
மேற்கோள்கள்
பகுப்பு:வாழும் நபர்கள் பகுப்பு:1952 பிறப்புகள் பகுப்பு:பாரதிய ஜனதா கட்சி அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:மாநிலங்களவை உறுப்பினர்கள் பகுப்பு:இந்திய அமைச்சர்கள் பகுப்பு:தில்லி அரசியல்வாதிகள் பகுப்பு:தில்லி நபர்கள் பகுப்பு:இந்திய அமைச்சரவை உறுப்பினர்கள் பகுப்பு:சீக்கியர்கள்
இராயரகுநாத தொண்டைமான்
இராஜா சிறீ இராயரகுநாத தொண்டைமான் (Raja Sri Raya Raghunatha Tondaiman (பி. மே 1738 - 30 திசம்பர் 1789) என்பவர் 1768 திசம்பர் 28 முதல் 1789 திசம்பர் 30 வரை புதுக்கோட்டை அரசின் அரசராக இருந்தவர்.
முன்வாழ்கை
இராயரகுநாத தொண்டைமான் 1738 மே அன்று விஜய ரகுநாத ராயா தொண்டைமானுக்கும் அவரது மனைவி அரசி நல்லக்கட்டி ஆய் சாகிப் ஆகியோருக்கும் மகனாகப் பிறந்தார். இவர் ஒருவர்தான் இந்த இருவருக்கும் ஒரே மகன். இவர் தனிப்பயிற்சியில் கல்வி கற்றார்.
ஆட்சி
இராயரகுநாத தொண்டைமான் தன் தந்தையின் மரணத்திற்குப் பின் 1769 திசம்பர் 28 இல் ஆட்சிக்கு வந்தார். அவருடைய ஆட்சிக் காலம் மிக நீண்டதாக இருந்தது. இராய ரகுநாத தொண்டமான் தெலுங்கில் பார்வதி பரிணயமு என்ற நூலை எழுதினார்.
இராயரகுநாத தொண்டைமான் 20 ஆண்டுகள் ஆட்சி செய்த பிறகு 1789 திசம்பர் 30 அன்று இறந்தார். இவருக்கு ஆண் பிள்ளைகள் இல்லை. இவருக்குப் பிறகு இவரது சிறிய தந்தையின் மகனான விஜயரகுநாத தொண்டமான் அரியணை ஏறினார்.
குடும்பம்
இராயரகுநாத தொண்டைமானுக்கு 12 மனைவிகளாவர். ஒரே சந்த‍தியாக ஒரு மகளான இராசகுமாரி பெருந்தேவி அம்மாள் ஆய் சாகிப் என்பவர் மட்டுமே இருந்தார்
குறிப்புகள்
பகுப்பு:1738 பிறப்புகள் பகுப்பு:புதுக்கோட்டை சமஸ்தானம் பகுப்பு:தமிழ் அரச வம்சங்கள்
அ. ஈச்சம்பாடி
அ.ஈச்சம்பாடி, இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், அரூர் வட்டம் கே. வேட்ரப்பட்டி ஊராட்சிக்கு உட்பட்ட ஒரு கிராமம் ஆகும்.
அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°06'46.3"N 78°29'37.4"E ஆகும். இங்கு 232 குடும்பங்களும் 854 மக்களும் வசிக்கின்றனர். இதில் 429 ஆண்களும் 425 பெண்களும் அடங்குவர்.
மேற்கோள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:தர்மபுரி மாவட்டத்திலுள்ள கிராமங்கள்
முன் ஆயத்தப் படம்
முன் ஆயத்தப் படம் (Clip art) என்பது எவ்வித ஊடகங்களையும் விளக்குவதற்குப் பயன்படும் முன்னரே தயாரிக்கப்பட்ட இயங்குபடப் புகைப்படம் ஆகும். தற்காலத்தில் முன் ஆயத்தப் படங்கள் அழைப்பிதழ்கள் தொடக்கம் மெழுகுவர்த்திகள் வரை சொந்தத் தேவைகளுக்காகவும் வர்த்தகத் தேவைகளுக்காகவும் பரந்த அளவில் பயன்படுத்தப்படுகின்றன. முன் ஆயத்தப் படங்கள் பல வடிவங்களில் காணப்படுகின்றன. பொதுவாக இவை இலத்திரனியல் வடிவமாகவும் அச்சிடப்பட்டதாகவும் காணப்படுகின்றன. எனினும் பொதுவாக இவை தற்போது உருவாக்கப்பட்டு, விநியோகிக்கப்பட்டு இலத்திரனியல் வடிவமாகப் பயன்படுத்தப்படுகின்றன. முன் ஆயத்தப் படங்கள் உருவாக்கப்பட்ட காலத்தில் இருந்து பரந்த உள்ளடக்கங்களை க் கொண்டதாகவும், பல கோப்பு வடிவங்களிலும், உரிம கட்டுப்பாடுகள் கொண்டதாகவும், அதீத விபரிக்கும் திறன் கொண்டதாகவும் அமைகின்றன.
வெளி இணைப்புக்கள்
பகுப்பு:இயங்குபடம்
கே. இ. ஞானவேல் ராஜா
'''கே. இ. ஞானவேல் ராஜா''' (K. E. Gnanavel Raja) ஓர் இந்திய திரைப்படத் தயாரிப்பாளர் ஆவார். இவர் சூர்யா மற்றும் கார்த்திக் ஆகியோரை வைத்து அதிகளவில் திரைப்படங்களைத் தயாரித்து வருகிறார். இவர் திரைப்படங்களை தயாரித்து மற்றும் விநியோகம் செய்யும் நிறுவனமான ஸ்டுடியோ கிரீன், ஆதனா ஆர்ட்ஸ், புளு கோஸ்ட் பிக்சர்ஸ் ஆகியவற்றின் நிறுவனரும் ஆவார். இவர் பிரபல தமிழ்த் திரைப்பட நடிகரான சிவகுமாரின் உறவினரும் ஆவார்.
மேற்கோள்கள்
பகுப்பு:வாழும் நபர்கள் பகுப்பு:தமிழ்த் திரைப்படத் தயாரிப்பாளர்கள் பகுப்பு:சென்னை நபர்கள் பகுப்பு:சென்னை திரைப்படத் தயாரிப்பாளர்கள்
சான்டோஸ் கால்பந்துக் கழகம்
சான்டோஸ் கால்பந்துக் கழகம் (Santos FC), பொதுவாக சான்டோஸ் என அறியப்படுவது, பிரேசில் நாட்டைச் சேர்ந்த தொழில்முறை கால்பந்து அணியாகும். இது பிரேசிலின் சாவோ பாவுலோ மாநிலத்தைச் சேர்ந்த சான்டோஸ் நகரில் அமைந்துள்ளது. சங்கக் கால்பந்து அணிக்காக முதன்மையாக அறியப்பட்டாலும், இக்கழகம் ஏனைய பல விளையாட்டுப் போட்டிகளிலும் ஈடுபடுகிறது. இக்கால்பந்து அணி பாவுலிஸ்டா எனப்படும் "சாவோ பாவுலோ" மாநில முதன்மை கால்பந்துத் தொடரிலும், பிரேசிலின் முதன்மையான கூட்டிணைவுத் தொடரான "பிரேசிலியரோ"-விலும் இடம்பெற்று ஆடிவருகிறது. பிரேசிலியரோ கூட்டிணைவுத் தொடரிலிருந்து தகுதி குறைப்பு செய்யப்படாத ஐந்து அணிகளில் இது ஒன்றாகும்; ஏனையவை, சாவோ பாவுலோ, ஃபிளெமெங்கோ, இன்டர்நேசியோனல் மற்றும் குருசெய்ரோ.
எஸ் புதூர் ஊராட்சி ஒன்றியம்
எஸ் புதூர் ஊராட்சி ஒன்றியம், தமிழ்நாட்டின் சிவகங்கை மாவட்டத்தில் உள்ள  12 ஊராட்சி ஒன்றியங்களில் ஒன்றாகும். எஸ் புதூர் ஊராட்சி ஒன்றியம், இருபத்தி ஒன்று ஊராட்சி மன்றங்களைக் கொண்டுள்ளது. எஸ் புதூரில் இவ்வூராட்சி ஒன்றியத்தின் வட்டார வளர்ச்சி அலுவலகம்  இயங்குகிறது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, எஸ் புதூர் ஊராட்சி ஒன்றியத்தின் மொத்த மக்கள் தொகை 47,451 ஆகும். அதில் பட்டியல் சாதிமக்களின் தொகை 8,429 ஆக உள்ளது. பட்டியல் பழங்குடி மக்களின் தொகை 4 ஆக உள்ளது.
பஞ்சாயத்து கிராமங்கள்
எஸ் புதூர் ஊராட்சி ஒன்றியத்தில் உள்ள 21 பஞ்சாயத்து கிராமங்கள்;
மேற்கோள்கள்
பகுப்பு:சிவகங்கை மாவட்ட ஊராட்சி ஒன்றியங்கள்
நகாவாங் சோப்பல்
நகாவாங் சோப்பல் (Ngawang Choephel) (பிறப்பு 1966) இவர் ஓர் ஆவணப்படத் தயாரிப்பாளரும், இயக்குனரும், தயாரிப்பாளருமாவார்.
ஆரம்ப கால வாழ்க்கை
சோபெல் மேற்கு திபெத்தில் 1966 இல் பிறந்தார். இவருக்கு இரண்டு வயதாக இருந்தபோது சீன ஆக்கிரமிப்பு காறணமாக இவரும் இவரது தாயாரும் இந்தியாவுக்கு தப்பி வந்தனர். இவர் தென்னிந்தியாவில் ஒரு திபெத்திய குடியேற்றத்தில் வளர்ந்தார். மேலும் 15 வயது வரை திபெத்தியர்களுக்கான மத்திய பள்ளியில் பயின்றார். 1992 ஆம் ஆண்டில் இந்தியாவின் தரம்சாலாவில் உள்ள திபெத்திய நிகழ்த்து கலைகளுக்கான தொழில்நுட்ப நிறுவனத்தில் பட்டம் பெற்றார்.
தொழில்
திரைப்படத் தயாரிப்பிற்கு முன்னர், இந்தியாவில் திபெத்திய பள்ளிகளில் இசை ஆசிரியராக இருந்த சோபல், அங்கு நாடுகடத்தப்பட்ட சமூகத்தைச் சேர்ந்த நூற்றுக்கணக்கான குழந்தைகளுக்கு திபெத்திய நாட்டுப்புற இசையை கற்பித்தார். பின்னர், இவர் மெலடி இன் எக்ஸைல் என்ற தனது முதல் இசைத்தொகுப்பை வெளியிட்டார்.
இசை மீதான ஆர்வம் காரணமாக அமெரிக்காவின் வெர்மான்ட்டில் உள்ள மிடில் பரி கல்லூரியில் சர்வதேச இசை மற்றும் திரைப்படத் தயாரிப்பைப் படிக்க 1993 ஆம் ஆண்டில் இவருக்கு புல்பிரைட் உதவித்தொகை கிடைத்தது. மிடில் பரி கல்லூரியின் கௌரவ முனைவர் பட்டம், அமைதிக்கான அபேயின் வீரதீர மனசாட்சி விருது, லோப்சாங் வாங்கியலின் எக்ஸைல் விருதுக்கான சிறந்த செயல் மற்றும் சன்டான்ஸ் நிறுவனத்தின் சக ஊழியர் ஆகியவற்றையும் பெற்றுள்ளார்.
கைதும் சிறைவாசமும்
1995 ஆகத்தில், சோபல் தனது ஆவணப்படத்திற்காக திபெத்திய நாட்டுப்புறப் பாடல்களைப் பதிவுசெய்வதற்காக திபெத்துக்குச் சென்றார். இவர் தனது ஆவணப்படத்தை படமாக்கிக் கொண்டிருந்தபோது "உளவு மற்றும் எதிர் புரட்சிகர நடவடிக்கைகள்" என்று குற்றம் சாட்டப்பட்டு1995 செப்டம்பரில் சீன அதிகாரிகளால் கைது செய்யப்பட்டார். இவருக்கு 18 ஆண்டுகள் சிறைத்தண்டனை விதிக்கப்பட்டது. இவர் மீதான குற்றச்சாட்டுகளை சீன அதிகாரிகள் பகிரங்கமாக முன்வைக்கவில்லை.
ஆகத்து 2000 இல், இவரது தாயும் மாமாவும் இவரைப் பார்க்க அனுமதிக்கப்பட்டனர். இவர் வெளியிடப்பட்ட ஒரு அறிக்கையில், சரியான மருத்துவ வசதி பெறாததற்கு எதிர்ப்பு தெரிவித்து தான் உண்ணாவிரதத்தில் ஈடுபட்டதாக தெரிவித்தார்.
அவரது தாயின் தனி ஆர்ப்பாட்டங்களுடன் தொடங்கிய மிகவும் பிரபலமான சர்வதேச பிரச்சாரம் இறுதியாக 2002 இல் இவரது விடுதலையைப் பெற்றுத் தந்தது. இவரது வழக்கு அமெரிக்க செனட்டர்கள் ஜேம்ஸ் ஜெஃபோர்ட்ஸ் மற்றும் வெர்மான்ட்டின் பேட்ரிக் லீஹி, வெர்மான்ட்டிலிருந்து அமெரிக்க பிரதிநிதிகள் சபை உறுப்பினர், பர்னீ சாண்டர்சு மற்றும் இசைக்கலைஞர்கள் அன்னி லெனாக்ஸ் மற்றும் பால் மெக்கார்ட்னி ஆகியோரிடமிருந்து சர்வதேச கவனத்தையும் ஆதரவையும் பெற்றது.
சோபல் இறுதியாக 2002 ஆம் ஆண்டில் 6 ஆண்டுகள் சிறைவாசத்திற்குப் பிறகு செங்டூ சிறையிலிருந்து "மருத்துவ பரோலில்" விடுவிக்கப்பட்டார்.
ஆவணப்படத் திட்டங்கள்
thumb| நகாவாங் சோப்பல் தனது படம் பற்றி பேசுகிறார் (ஒரு திபெத்திய வீணையை உடன் வைத்திருக்கிறார்) சிறையில் இருந்து விடுதலையான பின்னர் சோபல் தனது ஆவணப்படத் திட்டத்தில் மீண்டும் பணியாற்றத் தொடங்கினார். இவர் திபெத் இன் சாங் என்ற ஆவணப்படத்தை இயக்கி தயாரித்தார். இது பாரம்பரிய திபெத்திய நாட்டுப்புற இசை குறித்த இவரது முதல் முழுநீள ஆவணப்படமாகும். மேலும், சீன கட்டுப்பாட்டில் உள்ள திபெத்துக்குள் கடந்த ஐம்பது ஆண்டுகால கலாச்சார அடக்குமுறைக்கு இவர் மேற்கொண்ட துன்பகரமான பயணம். இந்த படம் 2009 இல் சன்டான்ஸ் திரைப்பட விழாவில் திரையிடப்பட்டது., அங்கு உலக ஆவணப் போட்டியில் சிறப்பு நடுவர் விருதை வென்றது. செப்டம்பர் 24, 2010 அன்று நியூயார்க் நகரில் அதன் ஆரம்ப நாடக வெளியீட்டைக் கொண்டிருந்தது. அதன் பின்னர் அமெரிக்கா மற்றும் உலகளாவிய வெளியீட்டிற்கான திட்டங்களுடன். அப்போதிருந்து, திபெத் இன் சாங் உலகளவில் திரையிடப்பட்டது.
இவரது "மிஸ்ஸிங் இன் திபெத்", நியூ மெக்ஸிகோவின் தாவோஸில் நடந்த ஒரு திரைப்பட விழாவில் "சிறந்த மனித உரிமைகள் திரைப்படத்திற்கான" பரிசைப் பெற்றது.
இவர் தற்போது அமெரிக்காவில் வசித்து வருகிறார். மேலும், நாடுகடத்தப்பட்ட திபெத்திய சமூகத்தின் உயர் உறுப்பினராக தொடர்ந்து வருகிறார்.
பன்னாட்டு மன்னிப்பு அவை நகாவாங் சோபலை விடுவிக்குமாறு முறையிடுகிறது
பகுப்பு:1966 பிறப்புகள் பகுப்பு:வாழும் நபர்கள்
ஆப்கானித்தானின் விவசாயத்தில் பெண்கள்
thumb| [[ஆப்கானித்தான்|ஆப்கானிஸ்தானின் சாபுல் மாகாணத்தில் அமைந்துள்ள கலாத் மகளிர் விவகாரத் துறையில் விவசாயத்தில் ஈடுபடும் இரண்டு பெண்கள் புரூக்காஅணிந்துள்ளனர்.]] ஆப்கானித்தானின் விவசாயத்தில் பெண்கள் (Women in agriculture in Afghanistan) ஆப்கானித்தானில் விவசாயத்தில் பெண்களின் பங்கு நாட்டின் கலாச்சார நிலப்பரப்பால் வடிவமைக்கப்பட்டுள்ளது. ஆப்கானித்தானில் விவசாயமும் விவசாய தொழில்களும் கிட்டத்தட்ட பாதி பெண்களை உள்ளடக்கியுள்ளது. சமீபத்திய ஆண்டுகளில், பெண்கள் பண்ணை வேலைக்கு பங்களித்து வருகின்றனர். மேலும், அவர்களின் பங்களிப்புகளுக்காக பணம் அல்லது பண்டமாற்று பொருட்களை சம்பாதித்து வருகின்றனர்.
வரலாறு
அமெரிக்காவில் உள்ள அமிஷ் மக்களைளைப் போலவே, ஆப்கானித்தானின் ஆண்கள் பாரம்பரியமாக ஆப்கானித்தானின் விவசாயத்தில் ஆதிக்கம் செலுத்துகிறார்கள். அதே நேரத்தில் அவர்களின் பெண்கள் எப்போதாவது வேலை வயல்களுக்கு அல்லது கால்நடைகளை வளர்க்க உதவுகிறார்கள். தானிய உற்பத்தியும் பாரம்பரியமாக ஆப்கானித்தானில் ஆண் விவசாயிகளால் முதன்மையாக செய்யப்படுகிறது.